تورکیه بؤیوک میللت مجلیسی‌نین صدری مصطفی شنتوپ قوزیی مقدونیه-نین پایتاختی اسکوپیه-ده سفرده‌دیر.
مصطفی شنتوپ دونن قوزیی مقدونیه-لی همکاری طلعت جعفری ایله گؤروشوب.
شنتوپ قوزیی مقدونیه-ده فعالیت گؤسترن فتح الله چی ترور تشکیلاتی‌نین عضو‌لرینه دقت چکیب.
مصطفی شنتوپ خاطیرلادیب کی، فتو یالنیز تورکیه‌-نین دئییل، قوزیی مقدونیه-نین میللی تهلوکه‌سیزلیگی اوچون ده جدی پروبلئم‌دیر.
مصطفی شنتوپ همچنین قوزیی مقدونیه-نین باش ناظیری دیمیتر کواچفسکی ایله ده گؤروشوب.
شنتوپ گؤروشده ایکی اؤلکه آراسیندا آزاد تیجارت سازیشی‌نین یئنی‌لنمه‌سی‌نین واجیب‌لیگینی وورغولاییب.
تورکیه بؤیوک میللت مجلیسی‌نین صدری اولوسلار آراسی معاریف مکتب‌لری‌نین اسکوپیه شهرجیگی‌نین آچیلیشیندا دا ایشتیراک ائدیب.
مراسیمده چیخیش ائدن مصطفی شنتوپ تورکیه-‌نین بیر چوخ اؤلکه‌ده کیفیت‌لی تحصیل ایمکان‌لاری تقدیم ائده‌رک تحصیلده فورصت برابرلیگینه تحفه وئردیگینی بیلدیریب.
مصطفی شنتوپ تورکجه تحصیل وئرن Tefeyyüz ابتدایی مکتبینی و تورک امکداش‌لیق و کووردیناسیون آژانسی (تیکا) طرفیندن برپا ائدیلن سلطان مورات مسجیدینی ده زیارت ائدیب.
شنتوپ و برابرینده‌کی هئیت "21 دسامبر تورک دیلی شن‌لیگی" موناسیبتیله ایسکوپیه-ده کئچیریله‌جک پروقراما دا قاتیلا‌جاق.
